ગુરૂવારે શિન્ઝો આબેની મુલાકાત પૂર્ણ થતાં પહેલાં તેઓ પીએમ મોદી સાથે સાબરમતી સ્ટેશન પર જઇ મુંબઇ-અમદાવાદ હાઇ-સ્પીડ રેલ પ્રોજેક્ટની શરૂઆત કરશે અને ઉદ્યોગના પ્રતિનિધિઓનું સંબોધન પણ કરશે. મુંબઇ-અમદાવાદ વચ્ચેની આ બુલેટ ટ્રેન વર્ષ 2022માં શરૂ થવાની શક્યતા છે. ડિસેમ્બર, 2015માં જ્યારે શિન્ઝો આબે ભારતની મુલાકાતે આવ્યા હતા, ત્યારે જ તેમણે જાહેરાત કરી હતી કે, ભારતની પ્રથમ બુલેટ ટ્રેન માટે જાપાન તરફથી 12 બિલિયન ડોલરની સોફ્ટ લોન આપવામાં આવશે.